# Boeing 767

### Wikipedia

American Airlinesin Boeing 767-300 -matkustajakone.

Boeing 767 eli B767 on nykyaikainen, laajarunkoinen (matkustamossa kaksi käytävää) lentokone, jossa on kaksi suihkuturbiinimoottoria. Se on Boeing 757:n laajarunkoinen versio. Konetyypin valmistaja on Yhdysvaltalainen Boeing Commercial Airplanes. B767 on keskipitkän ja pitkän kantaman lentokone, jolla voidaan lentää myös mannerten välisiä lentoja. B767 on maailman kapein laajarunkoinen lentokonetyyppi.

## [muokkaa] Historiaa

Boeing alkoi kehitellä rinnakkain kapearunkoista 757:ää ja laajarunkoista 767:ää vuonna 1978. Näillä konetyypeillä on paljon yhteisiä järjestelmiä, kuten ohjaamo. Näitä konetyyppejä voidaan lentää samalla miehistöllä.

767:stä oli alun perin tarkoitus tehdä kaksi versiota, lyhyempi 767-100 ja pitempi 767-200. Lyhyempää versiota ei koskaan valmistettu, koska sen matkustajakapasiteetti oli liian lähellä 757:n kapasiteettia. Ensilentonsa 767-200 lensi 1981 ja aloitti liikennöinnin 1982.

767-200:sta tehtiin myös pidemmän kantaman versio 767-200ER, jossa oli myös suurempi kantavuus. Tämä malli tuli liikenteeseen 1984.

Vuonna 1986 767-300 teki ensilentonsa ja tuli liikenteeseen samana vuonna. Se oli pidennetty versio 767-200:sta. 767-300:sta tuli myös pitkän kantaman versio 767-300ER. 1993 tuli vielä rahtiversio 767-300F.

1997 alettiin suunnitella 767-400ER -mallia, joka on pidennetty versio suositusta 767-300ER:stä. Pidentyneen rungon vuoksi tähän malliin piti asentaa korkeampi laskeutumisteline, ettei koneen perä osuisi maahan nousuissa ja laskuissa. Pyörät ja jarrut ovat samat kuin Boeing 777:ssä. 767-400ER:n siipi on uudelleen muotoiltu. Ohjaamo on samantyylinen kuin 777:ssä. Matkustamo on samannäköinen kuin 777:ssä. Ensilento oli 1999. 767-400ER on edelleen tuotannossa.

## [muokkaa] Teknisiä tietoja

Tekniset tiedot voivat vaihdella eri lähteistä riippuen.

Kaikki B767-koneet on kahden hengen ohjaamomiehistöllä lennettäviä koneita. Ohjaamoissa on elektroniset kuvaputkinäytöt ja suhteellisen moderni avioniikka.

Matkustamossa istuimia on tyypillisesti rinnakkain 2+3+2 tai 2+4+2.

### [muokkaa] 767-200

El Alin Boeing 767-200

Siipien kärkiväli on 47,57 m, pituus 48,51 m, korkeus 15,85 m ja siipien pinta-ala 283,3 m². Suurin matkustajamäärä on n. 290 yhden luokan konfiguraatiossa, kahden luokan konfiguraatiossa n. 220.

Moottorivaihtoehtoja on useita Pratt & Whitneyltä ja General Electriciltä työntövoimaltaan 213,5 – 257,7 kN.

Tyypillinen nopeus on 0,80 Mach ja kantama n. 5 800 km (767-200ER n. 12 300 km).

767-200:n paino tyhjänä n. 74 500 kg (767-200ER n. 76 500 kg), paino riippuu moottoreista. Suurin lentoonlähtöpaino 136 078 kg (767-200ER 175 540 kg).

### [muokkaa] 767-300

Air Canadan Boeing 767-300

767-300 on 6,4 metriä pitempi kuin 767-200. Muuten nämä ovat teknisesti yhteneviä. Siipien kärkiväli on 47,57 m, pituus 54,94 m, korkeus 15,85 m ja siipien pinta-ala 283,3m². Suurin matkustajamäärä on n. 350 yhden luokan konfiguraatiossa, kahden luokan konfiguraatiossa n. 270.

Moottorivaihtoehtoja on useita Pratt & Whitneyltä, General Electriciltä ja Rolls Roycelta, työntövoimaltaan 213,5 - 269,9 kN.

Tyypillinen matkanopeus on 0,80 Mach. Kantama on n. 7 800 km (767-300ER n. 10 500 km).

767-300:n paino tyhjänä n. 79 500 kg (767-300ER n. 81 000 kg), paino riippuu moottoreista. Suurin lentoonlähtöpaino 159 210 kg (767-300ER 175 540 - 181 890 kg riippuen moottoreista).

### [muokkaa] 767-400ER

767-400ER on 6,4 metriä pitempi kuin 767-300 ja 12,8 metriä pitempi kuin 767-200. Siipien kärkiväli on 51,92 m, pituus 61,37 m ja korkeus 16,87 m. Suurin matkustajamäärä on n. 375 yhden luokan konfiguraatiossa, kahden luokan konfiguraatiossa 304.

Moottorivaihtoehtoja on Pratt & Whitneyltä ja General Electriciltä, työntövoimiltaan 276,2 – 282,5 kN.

Tyypillinen matkanopeus on 0,80 Mach.

Kantama enimmäiskuormalla on n. 10 400 km, paino tyhjänä n. 103 100 kg ja suurin lentoonlähtöpaino 204 120 kg. Suurin polttoainemäärä on 90 770 litraa.

## [muokkaa] Lentoreitit

Boeing 767 koneilla lennetään keskipitkiä ja pitkiä reittejä, joilla matkustajamäärät ovat keskisuuria. Koneilla lennetään paljon mm. Euroopan ja Yhdysvaltojen väliä.

## [muokkaa] Luotettavuus

Boeing 767 on yksi luotettavimmista lentokonetyypeistä. 767 on ollut osallisena neljässä onnettomuudessa, joissa on tullut kuolonuhreja. Lisäksi kaksi tämän tyypin konetta tuhoutui 11.9.2001 New Yorkin terrori-iskuissa (American Airlines, 92 kuollutta; United Airlines, 65 kuollutta). Yksi onnettomuus aiheutui teknisestä viasta (Lauda Air 26.5.1991, 223 kuollutta), yksi lentokoneen kaappaamisesta, mikä johti polttoaineen loppumiseen (Ethiopian Airlines 23.11.1996, 125 kuollutta), yksi kone putosi maahan, kun perämies tarkoituksellisesti ohjasi koneen syöksyyn ilmeisesti itsemurhatarkoituksessa (EgyptAir 31.10.1999, 217 kuollutta). Yksi kone törmäsi laskeutuessaan nousevaan maastoon huonoissa sääoloissa (Air China 15.4.2002, 128 kuollutta). (Katso: www.airdisaster.com)

### [muokkaa] Gimli Glider

"Gimli Glider" kesäkuussa 2005

Pääartikeli: Gimli Glider

Eräs B767-200 saavutti kansainvälistä julkisuutta 23. heinäkuuta 1983. (Air Canadan lento 143) Kone oli Air Canadan ensimmäinen, jossa oli kilomääräinen polttoainemittari (vanhemmissa paunamääräiset). Koneen kapteeni teki virheellisen mittayksikkömuunnoksen polttoainemäärästä, ja kone nousi ilmaan liian vähäisellä polttoainemäärällä. Boeing 767-koneissa on automaattinen järjestelmä, joka laskee tarvittavan polltoainemäärän. Lennon 143 kohdalla tämä järjestelmä oli kuitenkin epäkunnossa.

Vaarallisesta tilanteesta selvittiin ilman henkilövahinkoja. Polttoaineen loputtua koneen ram-hätäturbiini tuotti energiaa ohjausjärjestelmälle ja hydaruliikalle, ja koneen kapteeni Robert Pearson, kokenut purjelentäjä, onnistui tuomaan jättimäiseksi purjekoneeksi muuttuneen B767-koneen alas entiselle Gimlin lentotukikohdan kentälle. Tapaus tunnetaan nimellä "Gimli Glider".

## [muokkaa] Kuvia

www.airliners.net Euro Atlantic Airwaysin Boeing 767-300ER:n matkustamo (alkuperäinen suunnittelu)
www.airliners.net Continental Airlinesin Boeing 767-400ER:n matkustamo (uusi suunnittelu)
www.airliners.net Quantasin Boeing 767-300ER:n ohjaamo

## [muokkaa] Katso myös

Wikimedia Commonsissa on lisää materiaalia aiheesta Boeing 767.

- Lentokone
- Boeing 757
- Boeing

Haettu osoitteesta http://fi.wikipedia.org../../../b/o/e/Boeing_767.html

Luokat: Boeingin lentokoneet | Matkustajalentokoneet

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Bahasa Indonesia
- Bahasa Melayu
- Deutsch
- Eesti
- English
- Español
- فارسی
- Français
- 한국어
- Italiano
- עברית
- Nederlands
- 日本語
- Norsk (bokmål)
- Polski
- Português
- Русский
- Simple English
- Slovenčina
- Српски / Srpski
- Svenska
- 中文